ddrg/super_eurlex huggingface dataset:
Úradný vestník L 287 , 14/11/2000 S. 0001 - 0001



Spoločná pozícia Rady z 10. novembra 2000 o zachovaní zvláštnych reštriktívnych opatrení proti pánovi Miloševičovi a osobám s ním spojeným (2000/696/SZBP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 15, keďže: (1) Vo vyhlásení, ktoré sa prijalo v Luxemburgu 9. októbra 2000, Rada oznámila, že únia sa rozhodla zrušiť všetky sankcie proti FRJ od roku 1998 s výnimkou opatrení namierených proti bývalému prezidentovi FRJ pánovi Slobodanovi Miloševičovi a osobám s ním spojeným, keďže naďalej predstavujú hrozbu pre upevňovanie demokracie vo FRJ. (2) Článok 3 spoločnej pozície 2000/599/SZBP [1] stanovuje, že spoločné pozície 1998/240/SZBP [2], s výnimkou jej článkov 1 a 2, 1998/326/SZBP [3], 1998/374/SZBP [4] a 1999/318/SZBP [5] budú zrevidované, aby zachovali len tie reštriktívne opatrenia, ktoré sú namierené proti pánovi Miloševičovi a fyzickým osobám s ním spojeným. (3) Kvôli jasnosti a prehľadnosti by sa ustanovenia týkajúce sa pána Miloševiča a fyzických osôb s ním spojených mali včleniť do jedného textu. (4) Akcia na úrovni spoločenstva je potrebná na uplatnenie niektorých opatrení uvedených nižšie, PRIJALA TÚTO SPOLOČNÚ POZÍCIU: Článok 1 1. Zákaz udeľovania víz uvedený v článku 4 spoločnej pozície 1998/240/SZBP, v článku 1 spoločnej pozície 1998/725/SZBP [6] a v článku 1 spoločnej pozície 1999/318/SZBP sa obmedzí na bývalého prezidenta FRJ pána Slobodana Miloševiča a na fyzické osoby s ním spojené. 2. Zoznam označených osôb alebo osôb spadajúcich do pôsobnosti odseku 1 sa vypracuje a zaktualizuje prostredníctvom vykonávacieho rozhodnutia Rady. Článok 2 Zmrazenie finančných prostriedkov uchovávaných v zahraničí sa podľa článku 1 spoločnej pozície 1998/326/SZBP a článku 2 spoločnej pozície 1999/318/SZBP obmedzí na pána Slobodana Miloševiča a na fyzické osoby s ním spojené. Článok 3 Spoločná pozícia 1998/374/SZBP, článok 3 spoločnej pozície 1998/240/SZBP, ako aj články 3 a 5 spoločnej pozície 1999/318/SZBP sa rušia. Článok 4 Táto spoločná pozícia nadobudne účinnosť v deň jej prijatia. Článok 5 Táto spoločná pozícia sa uverejní v úradnom vestníku. V Bruseli 10. novembra 2000 Za Radu predseda C. Josselin [1] Ú. v. ES L 255, 9.10.2000, s. 1. [2] Ú. v. ES L 95, 27.3.1998, s. 1. [3] Ú. v. ES L 143, 14.5.1998, s. 1. [4] Ú. v. ES L 165, 10.6.1998, s. 1. [5] Ú. v. ES L 123, 13.5.1999, s. 1. Spoločná pozícia naposledy zmenená a doplnená spoločnou pozíciou 2000/56/SZBP (Ú. v. ES L 21, 26.1.2000, s. 4). [6] Ú. v. ES L 345, 19.12.1998, s. 1. --------------------------------------------------
Úradný vestník L 073 , 19/03/2003 S. 0009 - 0009



Jednotná akcia Rady 2003/188/SZBP zo 17. marca 2003, ktorou sa mení a dopĺňa jednotná akcia 2002/210/SZBP o Policajnej misii Európskej únie RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 14, keďže: (1) Rada prijala 11. marca 2002 jednotnú akciu 2002/210/SZBP o Policajnej misii Európskej únie [1], ktorou sa ustanovuje účasť členov NATO, ktorí nie sú členmi EÚ, kandidátskych krajín na vstup do Európskej únie, ako aj iných štátov OBSE na misii. (2) Je potrebné, aby na operatívne účely existovala možnosť výmeny utajovaných skutočností s tretími krajinami, ktoré sa podieľajú na misii, s NATO/SFOR, prípadne hostiteľskou krajinou a Úradom vysokého predstaviteľa, Organizáciou Spojených národov a OBSE, a to v súlade s bezpečnostnými predpismi Rady. (3) Tretie krajiny, ktoré sa podieľajú na jednotnej akcii 2002/210/SZBP, sa zaviazali ochraňovať utajované skutočnosti Európskej únie. (4) Bezpečnostný výbor doručil 4. marca 2003 pozitívne technické stanovisko. (5) Jednotná akcia by sa preto mala zmeniť a doplniť, PRIJALA TÚTO JEDNOTNÚ AKCIU: Článok 1 Do jednotnej akcie 2002/210/SZBP sa dopĺňa tento článok, ktorý znie: "Článok 8a Sprístupnenie utajovaných skutočností 1. Generálny tajomník/vysoký splnomocnenec je oprávnený poskytovať NATO/SFOR a tretím stranám podieľajúcim sa na tejto jednotnej akcii EU utajované skutočnosti a dokumenty do stupňa utajenia "EÚ DÔVERNÉ", vyhotovené na operatívne účely, a to v súlade s bezpečnostnými predpismi Rady. 2. Generálny tajomník/vysoký splnomocnenec je tiež oprávnený sprístupniť, v súlade s operatívnymi potrebami misie Úradu vysokého predstaviteľa, Organizácii Spojených národov a OBSE, utajované skutočnosti a dokumenty do stupňa utajenia "EÚ VYHRADENÉ", vyhotovené na operatívne účely, a to v súlade s bezpečnostnými predpismi Rady. Na tento účel sa prijmú mieste úpravy. 3. V prípade špecifických a súrnych operatívnych dôvodov je generálny tajomník/vysoký splnomocnenec tiež oprávnený sprístupniť hostiteľskej krajine utajované skutočnosti a dokumenty do stupňa utajenia "EÚ DÔVERNÉ", vyhotovené na operatívne účely, v súlade s bezpečnostnými predpismi Rady. Vo všetkých ostatných prípadoch sa skutočnosti a dokumenty sprístupnia hostiteľskej krajine v súlade s postupmi, ktoré zodpovedajú úrovni spolupráce hostiteľského štátu s Európskou úniou." Článok 2 Táto jednotná akcia nadobúda účinnosť v deň jej prijatia. Článok 3 Táto jednotná akcia sa uverejní v Úradnom vestníku Európskej únie. V Bruseli 17. marca 2003 Za Radu predseda G. Drys [1] Ú. v. ES L 70, 13.3.2002, s. 1. --------------------------------------------------
SPOLOČNÁ POZÍCIA RADY 2004/553/SZBP

z 19. júla 2004,

ktorou sa mení a dopĺňa spoločná pozícia 2003/495/SZBP o Iraku

RADA EURÓPSKEJ ÚNIE

so zreteľom na Zmluvu o založení Európskej únie, najmä na jej článok 15,

keďže:

Bezpečnostná rada Organizácie spojených národov 8. júna 2004 prijala RBROSN 1546 (2004), ktorou uvítala vytvorenie zvrchovanej dočasnej vlády Iraku, ktorá do 30. júna preberie plnú zodpovednosť a moc nad správou Iraku, do 30. júna 2004 skončí okupácia Iraku, koaličná dočasná vláda prestane existovať a Irak znovunadobudne svoju plnú zvrchovanosť, ale zdôrazňuje dôležitosť toho, aby všetky štáty dodržiavali zákazy týkajúce sa predaja a dodávania zbraní a súvisiaceho materiálu ustanovené RBROSN 661 (1990) a ďalšími príslušnými rezolúciami, vrátane RBROSN 1483 (2003) okrem zbraní a súvisiaceho materiálu, ktoré požaduje vláda Iraku alebo mnohonárodné sily zriadené na základe RBROSN 1511 (2003) a pripomína pretrvávajúce záväzky členských štátov zmraziť a prevádzať určité fondy, aktíva a ekonomické zdroje podľa RBROSN 1483 (2003), ako aj pretrvávajúce zákazy alebo záväzky štátov, ktoré sa týkajú položiek uvedených v odsekoch 8 a 12 RBROSN 687 (1991) alebo činností uvedených v odseku 3 písm. f) RBROSN 707 (1991).

Spoločná pozícia 2003/495/SZBP by sa preto mala zmeniť a doplniť,

PRIJALA TÚTO SPOLOČNÚ POZÍCIU:

Článok 1

Článok 1 spoločnej pozície 2003/495/SZBP sa nahrádza takto:

„Článok 1

1. Predaj, dodávky, prevoz alebo vývoz zbraní a súvisiaceho materiálu všetkých typov, vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedené položky do Iraku štátnymi príslušníkmi členských štátov alebo z území členských štátov alebo používanie ich lodí plávajúcich pod ich vlajkou alebo lietadiel, sa zakazuje, a to bez ohľadu na to, či ich pôvod je alebo nie je na území členských štátov.

2. Bez toho, aby boli dotknuté zákazy alebo záväzky členských štátov, ktoré sa týkajú položiek uvedených v odsekoch 8 a 12 RBROSN 687 (1991) z 3. apríla 1991 alebo činností podľa odseku 3 písm. f) RBROSN 707 (1991) z 15. augusta 1991, odsek 1 tohto článku sa neuplatňuje na predaj, dodávky, prevoz alebo vývoz zbraní a príslušného materiálu, ktoré požaduje vláda Iraku alebo mnohonárodné sily zriadené na základe RBROSN 1511 (2003), ktoré slúžia účelom RBROSN 1546 (2004).

3. Na predaj, dodávky, prevoz alebo vývoz zbraní a súvisiaceho materiálu uvedeného v odseku 2 sa vzťahuje oprávnenie udelené príslušnými orgánmi členských štátov.“.
1.

Článok 3 sa nahrádza takto: „Článok 3 Na dosiahnutie cieľov uvedenej politiky má OZEÚ mandát: a) zriadiť a udržiavať blízke kontakty so všetkými stranami mierového a transformačného procesu v oblasti Veľkých jazier v Afrike, s inými krajinami v tejto oblasti, so Spojenými štátmi americkými, s inými dôležitými krajinami, ako aj Organizáciou Spojených národov (OSN) a inými dôležitými medzinárodnými organizáciami, Africkou úniou (AÚ) a subregionálnymi organizáciami a ich predstaviteľmi, ako aj s inými významnými regionálnymi lídrami na účely vzájomnej spolupráce na posilňovaní mierových procesov v začatých v Lusake a Arushi a mierových dohôd uzavretých v Pretórii a Luande; b) pozorovať mierový a transformačný proces medzi stranami a podľa potreby ponúknuť poradenstvo a sprostredkovanie Európskej únie; c) tam, kde sa o to žiada, prispievať k vykonávaniu mierových dohôd a dohôd o prímerí uzavretých medzi stranami a diplomaticky s nimi rokovať v prípade nedodržiavania podmienok týchto dohôd; d) konštruktívne jednať so signatármi dohôd v rámci mierového procesu na účely podpory súladu so základnými normami demokracie a dobrej správy vecí verejných vrátane dodržiavania ľudských práv a právneho štátu; e) prispieť k vykonávaniu usmernení EÚ o deťoch v ozbrojených konfliktoch; f) spolupracovať s osobitným splnomocnencom generálneho tajomníka OSN pre oblasť Veľkých jazier v Afrike a osobitným vyslancom predsedu AÚ na príprave konferencie o mieri, bezpečnosti, demokracii a rozvoji v oblasti Veľkých jazier a prispievať k tomuto procesu; g) podávať správy o možnostiach podpory Európskej únie pre mierový a transformačný proces a o najlepšom spôsobe presadzovania iniciatív Európskej únie; h) monitorovať činnosť strán konfliktu, ktorá môže ovplyvniť výsledok prebiehajúcich mierových procesov; i) prispievať k lepšiemu pochopeniu úlohy Európskej únie medzi mienkotvornými lídrami v regióne; j) v prípade potreby poskytovať poradenstvo a pomoc pre reformu sektoru bezpečnosti v KDR, najmä poskytovať veliteľom Policajnej misie EÚ (EUPOL ‚Kinshasa’a misii EÚ, ktorá poskytuje poradenstvo a pomoc konžským úradom v oblasti reformy sektora bezpečnosti (EUSEC KDR), politické usmernenia potrebné na ich činnosť na miestnej úrovni.“
(7)

Správa tiež odporučila, aby sa čo najskôr zriadil tím EÚ vrátane zložky OZEÚ, ktorý by prispel k prípravám na ICM. Európska komisia by sa mala úzko zapojiť do tohto úsilia. Prípravy ICM by sa mali uskutočňovať v úzkej spolupráci s ostatnými hlavnými medzinárodnými aktérmi (najmä UNOSEK, UNMIK a USA).
(3)

Tieto finančné reštriktívne opatrenia by sa mali preskúmať s cieľom rýchleho prepustenia a rehabilitácie všetkých politických väzňov a v kontexte reforiem volebného zákona zameraných na jeho zosúladenie so záväzkami v rámci OBSE a ďalšími medzinárodnými normami pre demokratické voľby, ako to odporúča OBSE/ODIHR, priebehu budúcich volieb a konkrétnej činnosti orgánov zameranej na dodržiavanie demokratických hodnôt, zásad právneho štátu, ľudských práv a základných slobôd vrátane slobody prejavu, slobody médií a slobody zhromažďovania a politického združovania.
1.

Článok 9 ods. 1 sa nahrádza takto: „1. Referenčná suma určená na pokrytie výdavkov spojených s misiou na obdobie od 1. júla 2007 do 30. júna 2008 je 5 500 000 EUR. Referenčná suma určená na pokrytie výdavkov spojených s misiou na obdobie od 1. júla 2008 do 31. októbra 2009 je 6 920 000 EUR. Rada stanoví novú referenčnú sumu na účely pokrytia výdavkov spojených s misiou na obdobie od 1. novembra 2009 do 30. júna 2010.“
Úradný vestník C 313 , 23/10/1996 S. 0001 - 0001



Akt Rady z 27. septembra 1996, ktorým sa vyhotoví protokol k Dohovoru o ochrane finančných záujmov Európskych spoločenstiev (96/C 313/01) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok K.3 ods. 2 písm. c), keďže s cieľom dosahovania cieľov Únie považujú členské štáty boj proti zločinu, ktorý poškodzuje finančné záujmy Európskych spoločenstiev, za vec spoločného záujmu spadajúcu do rámca spolupráce upravenej v hlave VI zmluvy; keďže prostredníctvom svojho aktu z 26. júla 1995 vyhotovila Rada ako prvú dohodu Dohovor o ochrane finančných záujmov Európskych spoločenstiev, ktorý je zameraný konkrétnejšie na boj proti podvodom, ktoré poškodzujú tieto záujmy; keďže v druhom kroku je potrebné tento dohovor doplniť prostredníctvom protokolu zameraného najmä na činy korupcie, ktoré sa týkajú národných verejných činiteľov a verejných činiteľov Spoločenstva a poškodzujú alebo môžu poškodzovať finančné záujmy Európskych spoločenstiev; ROZHODUJE, že sa týmto vypracováva protokol, text ktorého sa nachádza v prílohe a ktorý dnes podpísali zástupcovia vlád členských štátov Európskej únie, ODPORÚČA, aby bol schválený členskými štátmi v súlade s ich ústavnými požiadavkami. V Bruseli 27. novembra 1996 Za Radu predseda M. Lowry --------------------------------------------------
Úradný vestník C 195 , 25/06/1997 S. 0001 - 0001



Akt Rady z 26. mája 1997, ktorým sa na základe článku K.3 ods. 2 písm. c) Zmluvy o Európskej únii vypracúva Dohovor o boji proti korupcii úradníkov Európskych spoločenstiev alebo úradníkov členských štátov Európskej únie (97/C 195/01) RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok K.3 ods. 2 písm. c), keďže členské štáty považujú zlepšenie súdnej spolupráce za záležitosť spoločného záujmu, ktorá patrí do rámca spolupráce ustanovenej hlave VI tejto zmluvy; keďže na tento účel je potrebné vypracovať Dohovor o boji proti korupcii úradníkov Európskych spoločenstiev alebo úradníkov členských štátov Európskej únie s ohľadom na ustanovenia Protokolu k Dohovoru o ochrane finančných záujmov Európskych spoločenstiev [1]; SA ROZHODLA vypracovať dohovor, ktorého znenie je uvedené v prílohe a ktorý v tento deň podpísali zástupcovia vlád členských štátov Európskej únie; ODPORÚČA, aby ho členské štáty prijali v súlade so svojimi príslušnými ústavnými predpismi. V Bruseli 26. mája 1997 Za Radu predseda W. Sorgdrager [1] Ú. v. ES C 313, 23.10.1996, s. 2. --------------------------------------------------
Úradný vestník C 151 , 20/05/1997 S. 0001 - 0014



Akt rady z 29. novembra 1996, o vypracovaní Protokolu o výklade Dohovoru o ochrane finančných záujmov Európskych spoločenstiev prostredníctvom predbežných rozhodnutí Súdneho dvora Európskych spoločenstiev základe článku K.3 Zmluvy o Európskej únii (97/C 151/01) RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok K.3 ods. 2 písm. c), keďže článok K.3 ods. 2 písm. c) ustanovuje, že dohovory vypracované na základe článku K.3 Zmluvy o Európskej únii môžu stanoviť, že súdny dvor má právomoc vykladať ich ustanovenia a rozhodovať o akýchkoľvek sporoch, ktoré sa týkajú ich uplatňovania v súlade s takými úpravami, ktoré tieto dohovory môžu ustanoviť, SA ROZHODLA vypracovať protokol, ktorého text je pripojený a ktorý bol dnes podpísaný zástupcami vlád členských štátov Európskej únie, ODPORÚČA jeho prijatie členskými štátmi v súlade s ich príslušnými ústavnými právnymi predpismi. V Bruseli 29. novembra 1996 Za Radu predseda N. Owen --------------------------------------------------
Úradný vestník L 088 , 09/04/1968 S. 0001 - 0001

Dánske špeciálne vydanie: Série I Kapitola 1968(I) S. 0066

Anglické špeciálne vydanie: Série I Kapitola 1968(I) S. 0069

Grécke špeciálne vydanie: Kapitola 01 Zväzok 1 S. 0119

Španielske špeciálne vydanie: Kapitola 01 Zväzok 1 S. 0140

Portugalské špeciálne vydanie Kapitola 01 Zväzok 1 S. 0140



Nariadenie Rady (EHS, Euratom, ESUO) č. 421/68 z 5. apríla 1968, ktorým sa mení a dopĺňa nariadenie Rady č. 423/6/EHS, 6/67/Euratom z 25. júla 1967, ktorým sa určujú platové pomery členov Komisie EHS a Komisie EVAE, ako aj členov vysokého úradu, ktorí neboli vymenovaní za členov spoločnej Komisie Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev [1], najmä na jej článok 34, keďže Rada by mala stanoviť platové pomery bývalých členov vysokého úradu a komisií Európskeho hospodárskeho spoločenstva a a Európskeho spoločenstva pre atómovú energiu, ktorí po odchode z funkcie neboli vymenovaní za členov Komisie, PRIJALA TOTO NARIADENIE: Článok 1 Článok 2 ods. 1 nariadenia Rady č. 423/67/EHS, 6/67/Euratom z 25. júla 1967, ktorým sa stanovujú príjmy členov Komisie EHS a Komisie EVAE, ako aj členov vysokého úradu, ktorí neboli vymenovaní za členov spoločnej Komisie Európskych spoločenstiev [2], sa od 1. januára 1968 nahrádza takto: "Ustanovenia článkov 5, 11, 12, 13, 15, 17, 18, 19 a 21 nariadenia č. 422/67/EHS, 5/67/Euratom sa uplatňujú na bývalých členov vysokého úradu a komisií Európskeho hospodárskeho spoločenstva a Európskeho spoločenstva pre atómovú energiu uvedených v článku 1; ustanovenia článkov 7, 8, 9 a 10 uvedeného nariadenia sa na dotknuté osoby uplatňujú od 1. januára 1968 a ustanovenia článku 14 toho istého nariadenia sa uplatňujú analogicky od 6. júla 1967 do 31. decembra 1967; ak sú požiadavky článkov 7 a 10 uvedeného nariadenia splnené súčasne, uplatňujú sa ustanovenia jeho článku 13." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 5. apríla 1968 Za Radu predseda M. Couve De Murville [1] Ú. v. ES 152, 13.7.1967, s. 2 [2] Ú. v. ES 187, 8.8.1967, s. 6. --------------------------------------------------
Úradný vestník L 324 , 27/12/1969 S. 0034 - 0034

Dánske špeciálne vydanie: Série I Kapitola 1969(II) S. 0580

Anglické špeciálne vydanie: Série I Kapitola 1969(II) S. 0598

Grécke špeciálne vydanie: Kapitola 11 Zväzok 1 S. 0109



Nariadenie (EHS) č. 2604/69 Rady z 20. decembra 1969 o uplatnení nariadenia (EHS) č. 2603/69, ktorým sa zavádzajú spoločné pravidlá vývozu, na francúzske zámorské departementy RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 227, so zreteľom na návrh Komisie, keďže ustanovenia spoločenstva týkajúce sa zavádzania spoločných pravidiel vývozu by sa mali taktiež vzťahovať na francúzske zámorské departementy, PRIJALA TOTO NARIADENIE: Článok 1 Ustanovenia nariadenia Rady (EHS) č. 2603/69 [1] z 20. decembra 1969, ktoré zavádzajú spoločné pravidlá vývozu, sa budú vzťahovať na francúzske zámorské departementy. Článok 2 Toto nariadenie nadobúda účinnosť 31. decembra 1969. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. decembra 1969 Za Radu predseda H. J. De Koster [1] Ú. v. ES L 324, 27.12.1969, s. 25. --------------------------------------------------
Úradný vestník L 215 , 30/09/1970 S. 0015 - 0015

Dánske špeciálne vydanie: Série I Kapitola 1970(II) S. 0541

Anglické špeciálne vydanie: Série I Kapitola 1970(II) S. 0614



Nariadenie Komisie (EHS) č. 1946/70 z 29. septembra 1970, ktorým sa mení doba účinnosti nariadenia (EHS) č. 1767/68 o systéme minimálnych cien pre vývoz kvitnúcich podzemkov, cibuliek a hľúz do tretích štátov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 [1] z 27. februára 1968, ktorým sa zriaďuje spoločná organizácia trhu so živými stromami a ostatnými rastlinami, cibuľkami, koreňmi a podobne, rezanými kvetmi a ozdobnými listami, najmä na článok 7 ods. 2 tohto nariadenia, keďže nariadenie Komisie (EHS) č. 1767/68 [2] zo 6. novembra 1968 o systéme minimálnych cien pre vývoz kvitnúcich podzemkov, cibuliek a hľúz do tretích štátov je účinné do 31. mája 1971; keďže skúsenosti ukázali, že systém minimálnych vývozných cien ustanovený uvedeným nariadením je účinný; keďže v dôsledku toho by doba účinnosti uvedeného nariadenia nemala byť ďalej obmedzovaná; keďže opatrenia podľa tohto nariadenia sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 Druhá veta článku 4 nariadenia (EHS) č. 1767/68 sa týmto vypúšťa. Článok 2 Toto nariadenie nadobúda účinnosť tretí deň od uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. septembra 1970 Za Komisiu predseda Franco M. malfatti [1] Ú. v. ES L 55, 2.3.1968, s. 1. [2] Ú. v. ES L 271, 7.11.1968, s. 7. --------------------------------------------------
Úradný vestník L 149 , 01/07/1972 S. 0003 - 0003

Fínske špeciálne vydanie: Kapitola 1 Zväzok 1 S. 0078

Dánske špeciálne vydanie: Série I Kapitola 1972(II) S. 0582

Švédske špeciálne vydanie: Kapitola 1 Zväzok 1 S. 0078

Anglické špeciálne vydanie: Série I Kapitola 1972(II) S. 0608

Grécke špeciálne vydanie: Kapitola 01 Zväzok 1 S. 0135

Španielske špeciálne vydanie: Kapitola 01 Zväzok 1 S. 0155

Portugalské špeciálne vydanie Kapitola 01 Zväzok 1 S. 0155



Nariadenie Rady (Euratom, ESUO, EHS) č. 1370/72 z 27. júna 1972, ktorým sa menia a dopĺňajú podmienky a postup uplatňovania dane v prospech Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, so zreteľom na Protokol o výsadách a imunitách Európskych spoločenstiev, najmä na jeho článok 13, so zreteľom na návrh Komisie [1], keďže je potrebné zmeniť a doplniť nariadenie Rady (EHS, Euratom, ESUO) č. 260/68, ktorým sa určujú podmienky a postup uplatňovania dane v prospech Európskych spoločenstiev s cieľom úpravy zdaňovania príspevkov za pracovnú pohotovosť; PRIJALA TOTO NARIADENIE: Článok 1 - "podľa článkov 56a a 56b Služobného poriadku úradníkov." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 27. júna 1972 Za Radu predseda G. Thorn [1] Ú. v. ES L 56, 4.3.1968, s. 8. --------------------------------------------------
Úradný vestník L 291 , 28/12/1972 S. 0144 - 0144

Fínske špeciálne vydanie: Kapitola 8 Zväzok 1 S. 0047

Dánske špeciálne vydanie: Série I Kapitola 1972(28.12) S. 0016

Švédske špeciálne vydanie: Kapitola 8 Zväzok 1 S. 0047

Anglické špeciálne vydanie: Série I Kapitola 1972(28-30.12) S. 0060

Grécke špeciálne vydanie: Kapitola 08 Zväzok 1 S. 0094

Španielske špeciálne vydanie: Kapitola 08 Zväzok 2 S. 0019

Portugalské špeciálne vydanie Kapitola 08 Zväzok 2 S. 0019



Nariadenie Rady (EHS) č. 2743/72 z 19. decembra 1972, ktorým sa mení a dopĺňa nariadenie Rady (EHS) č. 2821/71 o uplatňovaní článku 85 odsek 3 Zmluvy na kategórie dohôd, rozhodnutí a zosúladených postupov RADA EURÓPSKYCH SPOLOČENSTIEV, so zreteľom na Zmluvu o pristúpení nových členských štátov k Európskemu hospodárskemu spoločenstvu a Európskemu spoločenstvu pre atómovú energiu, podpísanú 22. januára 1972, a najmä na článok 153 pripojeného aktu, so zreteľom na návrh Komisie, keďže nariadenie Rady (EHS) č. 2821/71 [1] z 20. decembra 1971 o uplatňovaní článku 85 ods. 3 Zmluvy na kategórie dohôd, rozhodnutí a zosúladených postupov vyžadujú zmeny a doplnenia v rovnakom zmysle ako nariadenie č. 19/65/EHS, zmeny a doplnenia ktorého sú v prílohe I k Aktu o pristúpení, aby dohody spadajúce následkom pristúpenia do pôsobnosti článku 85 Zmluvy o založení Európskeho hospodárskeho spoločenstva mohli využívať výnimky zo zákazu ustanoveného v odseku 1 uvedeného článku, PRIJALA TOTO NARIADENIE: Článok 1 Článok 4 nariadenia (EHS) č. 2821/71 sa mení a dopĺňa takto: 1. Na koniec odseku 1 sa vkladá tento text: "Nariadenie prijaté podľa článku 1 môže ustanoviť, že zákaz uvedený v článku 85 odsek 1 zmluvy sa nebude uplatňovať na dobu stanovenú v tom istom nariadení na dohody a zosúladené postupy, ktoré existovali v dobe pristúpenia a ktoré týmto pristúpením prešli do pôsobnosti článku 85 a nespĺňajú podmienky stanovené v článku 85 odsek 3." 2. Odsek 2 sa dopĺňa takto: "Odsek 1 sa uplatňuje na tie dohody a zosúladené postupy, ktoré týmto pristúpením prechádzajú do pôsobnosti článku 85 odsek 1 zmluvy a pre ktoré oznámenie do 1. júna 1973 je záväzné v súlade s článkom 5 a 25 nariadenia č. 17, pokiaľ sa oznámenie uskutočnilo pred týmto dátumom." Článok 2 Toto nariadenie nadobúda účinnosť v deň pristúpenia. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 1972 Za Radu predseda T. Westerterp [1] Ú. v. ES L 285, 29.12.1971, s. 46. --------------------------------------------------